**Kivonat!**

Gyöngyös Körzete Kistérség Többcélú Társulási Tanácsa 2017. április 26-i ülésén készült jegyzőkönyvéből:

**Gyöngyös Körzete Kistérség Többcélú Társulás Társulási Tanácsának**

**7/2017. (IV.26.) határozata**

A Gyöngyös Körzete Kistérség Többcélú Társulása Társulási Tanácsa megtárgyalta a Gyöngyös Körzete Kistérség Többcélú Társulása és Gyöngyös Város Önkormányzata közötti Együttműködési Megállapodás módosítására irányuló javaslatot, és az alábbi döntést hozta.

1. A Társulási Tanács egyetért azzal, hogy az Önkormányzat tulajdonát képező, a Gyöngyösi Polgármesteri Hivatalban található helyiségcsoportot (6 iroda) 2017. június 1. napjától a Társulás részére ingyenes használatra átvegye, a Társulás által fenntartott Kistérségi Humán Szolgáltató Központ központi irodáinak elhelyezése céljából. A Társulási Tanács jóváhagyja a Társulás és az Önkormányzat közötti Együttműködési Megállapodás erre vonatkozó módosítását, ezen határozat mellékletében foglaltak alapján.
2. A Társulási Tanács felkéri az Elnököt, hogy az Együttműködési Megállapodás módosításának Gyöngyös Város Önkormányzata Képviselő-testülete általi jóváhagyását követően a módosítással egységes szerkezetbe foglalt Együttműködési Megállapodást aláírja.

**Határidő: 2017. május 31.**

**Felelős: Hiesz György elnök**

 **Dr. Kozma Katalin jegyző (előkészítésért)**

 **Hiesz György sk. Dr. Kozma Katalin sk.**

 **Társulás elnöke Gyöngyös Város Jegyző**

**Kivonat hiteléül:**

**Gyöngyös, 2017. április 26.**